open-index/open-wikipedia-markdown huggingface dataset:
Effects Lab Pro

**Effects Lab Pro** on ammattimaisiin erikoistehosteisiin tarkoitettuvideonmuokkausohjelma. Se on tarkoitettu erityisesti efektien tekoon.  Ohjelman on kehittänyt FX-niminen *studio*, joiden teoksiin kuuluu esim. toinen efektiohjelma nimeltä Visionlab Studio ja Composite Lab. Ohjelmalla pystyy myös vaihtamaan taustaa. Ohjelmalla voi luoda tuhansia eri efektejä. Ohjelmassa on 6 eri efekti luokkaa: Laser, Muzzle Flash, Particles, Grade Object, Neon light ja Optics.

## Muzzle Flash
Ohjelmassa on Muzzle Flash-generaattori, joka tarkoittaa esim. aseiden suuliekkejä, jonkinlaisia räjähdyksiä ja tulta. Ohjelmalla pystyy tekemään toisen maailmansodan aseista scifi-elokuvien aseisiin.
Ekusute

**Ekusute** ( aka *Exte: Hair Extensions*) on vuonna 2007 julkaistu japanilainen kauhuelokuva. Sion Sonon ohjaama ja käsikirjoittama elokuva kertoo hiuslisäkkeistä, jotka käyvät uuden käyttäjänsä kimppuun.

Elokuva edustaa j-horroria eli japanilaista kauhua. *Ekusute* on Sion Sonon siirtyminen suuremman budjetin elokuviin ja siinä ovat edelleen esillä hänelle tyypilliset piirteet, kuten shokeeraavat elementit ja body horror.

*Ekusute* palkittiin Austin Fantastic -festivaaleilla parhaan kauhuelokuvan jurypalkinnolla.

Pääroolia näyttelee Chiaki Kuriyama, joka on länsimaiselle yleisölle tunnettu elokuvista *[[Kill Bill: Vol. 1]]* ja *[[Battle Royale (elokuva)|Battle Royale]]*. Hän näyttelee hiusstailistia, joka harjoittelee kampaamossa ja kotonaan hiustenlaittoa ystävilleen ja mallipäille.

## Rooleissa

## Lähteet
* 

## Aiheesta muualla
*  Video elokuvan kuvauksista.
*
Harald Lindberg (kasvitieteilijä)

**Harald Lindberg** (2. marraskuuta 1871 Helsinki – 13. maaliskuuta 1963 Helsinki) oli suomalainen kasvitieteilijä ja professori. Hän oli Helsingin yliopiston kasvimuseon ensimmäinen kustos eli osastonjohtaja vuodesta 1910. 

Harald Lindbergin vanhemmat olivat professori Sextus Otto Lindberg ja Hilda Fausta Cecilia Sällström. Hän pääsi ylioppilaaksi 1890 Helsingin yksityislyseosta ja valmistui Helsingin yliopistosta filosofian kandidaatiksi ja maisteriksi 1894, filosofian lisensiaatiksi 1909 sekä filosofian tohtoriksi 1910. Väitöskirja käsitteli Pohjois-Euroopan poimulehtisiä.

Lindberg oli Helsingin yliopiston kasvimuseon kustoksena 1910–1938. Hän sai professorin arvon 1946.

Lindbergin tieteellinen tuotanto käsittää 310 julkaisua, joista 28 liittyy sammaliin. Sammalista hän kirjoitti muun muassa suosammalista ja rahkasammalista. Isänsä Sextus Otto Lindbergin kuoltua Harald Lindberg ryhtyi tutkimaan sammalien sijasta putkilokasveja. Hän tutki ainakin voikukkia, keltanoita, poimulehtiä ja hierakoita. Harald Lindberg on kuvannut Suomessa tavattavista putkilokasvilajeista tieteelle uusina muun muassa sykeröpoimulehden, nyppypoimulehden, kaljuvarsipoimulehden, lietetattaren ja mutaluikan.

## Lähteet
* *Kuopion katoava kasvimaailma*. Toim. Renvall, Pertti & Fagerstén, Reino & Knuutinen, Jorma & Vainio, Outi. Kuopion luonnontieteellisen museon julkaisuja 6, Kuopio 2002.
* Helsingin yliopiston kasvimuseon sivuilla 
* Helsingin yliopiston kasvimuseon sivuilla 2 

### Viitteet
Harald Lindberg

**Harald Lindberg** voi viitata seuraaviin henkilöihin:

*Harald Lindberg, suomalainen kasvitieteilijä
*Harald Lindberg, ruotsalainen taidemaalari
Edvard Wilhelm Lybeck

**Edvard Wilhelm Lybeck** (27. joulukuuta 1864 Ilmajoki – 16. kesäkuuta 1919) oli suomalainen lääkäri ja Elämänmäen luonnonparantolan perustaja.

Lybeckin vanhemmat olivat kirurgian maisteri, Ikaalisten piirilääkäri Frans Edward Lybeck (1836–1868) ja Sofie Louise Lybeck os. Järnefelt. Hän pääsi ylioppilaaksi Helsingin alkeisopistosta vuonna 1884 ja valmistui Helsingin yliopistosta filosofian kandidaatiksi vuonna 1887 sekä lääketieteen kandidaatiksi vuonna 1890 ja lisensiaatiksi vuonna 1895. Lybeck omisti vuosina 1896–1904 äitinsä perustaman yksityisen Kammion sairaalan Helsingissä.

Lybeck perusti vuonna 1904 Vilppulan lähelle Elämänmäen hermotauti- ja luonnonparantolan. Parantola oli toiminnassa vuoteen 1918 saakka. Sen jälkeen Lybeck toimi Kirvun luonnonparantolan lääkärinä. Hän teki itsemurhan kesäkuussa 1919.

Lybeckin oppi-isä oli saksalainen Louis Kuhne. Kuhnen oppien mukaan Lybeck vastusti 1900-luvun alussa rokotuksia. Isorokkorokotuksella oli tauti saatu lähes häviämään, mutta rokotevastaisuuden levitessä tilanne kääntyi huonoksi. Lybeckin iskulause puhetilaisuuksissa oli: ”Rokotus on myrkyttämistä.”

Lybeck oli naimisissa vuodesta 1895 Elina Wilhelmina Savirannan kanssa.

## Julkaisuja
* *Uskontunnustukseni*. Terveyden kirjasia n:o 2. Tampere 1911

## Lähteet

## Aiheesta muualla
* Metsäntutkimuslaitos: Parkanon tutkimusasema 1961–2001 Vilppulan tutkimusalue  s. 126–127
Kaikki hedelmät

**Kaikki hedelmät** on CMX:n kolmas kokoelmalevy, joka julkaistiin 5. marraskuuta 2008. Levyllä on kappaleita CMX:n julkaisuilta kolmannesta levystä, *[[Aurinko (albumi)|Aurinko]]*, alkaen. Levyllä on myös kaksi uutta kappaletta. Tuplalevy keskittyy kahdesta edellisestä triplakokoelmasta poiketen yhtyeen radiohitteihin tai muuten suosituimpiin kappaleisiin. Hittikokoelman tekemisestä päätettiin jo vuonna 2000.

Kokoelman mukana tulevan tarran postittamalla saattoi tietyn aikarajan sisällä tilata ep:n, jossa on neljä uutta hardcore punk -tyylistä kappaletta.

Albumi nousi Suomen virallisen listan sijalle 9., ja se myi kultaa elokuussa 2009.

## Kappaleet
Suluissa alkuperäinen albumi.

### CD 1
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* A. W. Yrjänä – laulu, basso
* Janne Halmkrona – kitara
* Timo Rasio – kitara
* Tuomas Peippo – rummut
* Pekka Kanniainen – rummut vuoteen 1997 (CD 1:n raidoilla 2–11)

## Arvostelut
* Dome.fi: 
* Soundi: 

## Lähteet
* http://www.cmx.fi/levyt/index.php?album=kaikkihedelmat&type=album 

### Viitteet

## Aiheesta muualla
* Rautalankaa-kappale kuultavissa EMIn sivuilla.
* Jani Sipilä: Kaikki hedelmät . Soundi 11/2008.
* Tatu Junni: Kaikki hedelmät . Plaza.fi 19.11.2008.
* Antti Klemi: Kaikki hedelmät. Imperiumi.net 1.11.2008.
*
Päiväkäsky

**Päiväkäsky** on sotilaallisten yhtymien, joukko-osastojen tai vastaavien yksiköiden komentajan tai päällikön julkaisema kirjallinen käsky tai kirjelmä. Alaisten noudatettavaksi tarkoitettuja päiväkäskyjä julkaistaan määräajoin tai tarpeen vaatiessa. Niissä käsitellään henkilöstöä koskevia asioita, komennuksia, lomia, pysyviä määräyksiä, rangaistuksia sekä hallinnollisia asioita, mutta ei sotatoimia koskevia asioita. 

Suomen presidentin antamaa päiväkäskyä nimitetään *sotilaskäskyksi*. Yhtymän esikuntapäällikön julkaisemia päiväkäskyjä nimitetään *esikuntakäskyiksi*. Niissä käsitellään esikunnan sisäistä toimintaa. 

Ehkä tunnetuin suomalainen päiväkäsky on ylipäällikkö Mannerheimin jatkosodan alussa antama miekantuppipäiväkäsky. Tunnettuja ovat myös Mannerheimin talvisodan päätyttyä 14. maaliskuuta 1940 antama päiväkäsky sekä hänen 10. toukokuuta 1942 kaikille Suomen äideille osoittamansa päiväkäsky, joka asetettiin valtioneuvoston päätöksellä äitienpäivänä 1942 eduskunnan istuntosaliin sekä kaikkiin Suomen silloisiin 645 kirkkoon yleisesti nähtäväksi. Jälkimmäiseen liittyi Vapaudenristi.
  
## Lähteet
* Otavan iso tietosanakirja, Otava 1964
* Uusi tietosanakirja, Tietosanakirja Oy 1964

### Viitteet
Harald Lindberg (taidemaalari)

**Carl Harald Lindberg** (26. tammikuuta 1901 Rumshamn, Skeppsmyra, Björkö-Arholma – 4. elokuuta 1976 Tukholma) oli ruotsalainen taidemaalari.

Lindberg oli merillä 1916–1922. Hän opiskeli 1925–1929 Tukholmassa Taideakatemiassa, jossa hänen opettajanaan oli maalauksessa Carl Wilhelmson ja piirtämisessä Albert Engström.

Hän avioitui opiskeluaikana Märta o.s. Raapin kanssa. He asettuivat asumaan Tukholman Kornhamnstorgille ja 1934 Urvädersgrändille lähelle Mosebacke Torgia, jossa hän asui kuolemaansa saakka.

Suuren osan vuotta Lindberg asui ja työskenteli Ahvenanmerellä Rumshamnissa Björkö-Arholmassa. Hänellä oli taiteessaan erityinen suhde saariston luontoon ja ihmisiin.

Hän oli arvostettu muotokuvamaalari, ja Roslagsmuseetissa Norrtäljessä on satoja piirustuksia saaristolaisista. Muutamalla kynänvedolla hän sai esiin luonteenpiirteet. Valtion muotokuvakokoelmassa Gripsholmissa on hänen maalaamiaan muotokuvia ruotsalaisista merkkihenkilöistä.

Hän maalasi myös kirkkomaalauksia. 1928 hän teki alttaritaulun ja muun koristelun Arholman kirkkoon, ja 1956–1957 hän maalasi koko kuorinmaalauksen *Himlalotsen* Björkö-Arholman kirkkoon. Hänen lasimaalauksiaan on yhdeksässä kirkossa, muun muassa Valbossa ja viimeisin Österundassa vuodelta 1973.

Muita hänen monumentaalitöitä ovat Spångan lukion fresko (1946), seinämaalaus *Juniskäret* Brantingskolanissa Uppsalassa (1960) sekä 22-metrinen maalaus Tukholman sataman ja tullin historia John Mattsonsin kiinteistössä Gärdetissä 1966–1967. Viimeisinä vuosinaan hän kuvasi Tukholman Strömiä ja kaupunkia veden äärellä.

Harald Lindberg oli myös kirjailija ja runoilija.

## Kirjalliset teokset
*Juniskäret, 1963

## Aiheesta muualla
*Martin Strömberg: C Harald Lindberg  Svenskt biografiskt lexikon (1980–1981)
Club Atlético Vélez Sarsfield

**Club Atlético Vélez Sarsfield** on urheiluseura Buenos Airesista, Argentiinasta. Seuran päälaji on jalkapallo, missä se pelaa Argentiinan pääsarjassa. Muita lajeja ovat mm. lentopallo, koripallo ja maahockey.

Jalkapallossa Vélez Sarsfield on voittanut kuusi Argentiinan liigamestaruutta sekä viisi kansainvälistä cup-kilpailua. Kotiottelunsa se pelaa Jose Amalfitani -stadionilla Liniersin kaupunginosassa Buenos Airesin länsiosassa.

## Historia
Vélez Sarsfieldin perustivat samannimisellä rautatieasemalla sadetta pitämässä olleet kolme nuorta miestä vuonna 1910. Asema oli saanut nimensä argentiinalaisselta lakimieheltä ja poliitikolta Dalmacio Vélez Sársfieldiltä. Nykyisin asema tosin tunnetaan nimellä *Floresta*. Jonkin ajan päästä seuraan liittyi huomattava määrä italialaisia siirtolaisia. Vélez Sarsfield hyväksyttiin Argentiinan liigaan mukaan vasta vuonna 1918, missä se sijoittui heti debyyttikaudellaan toiseksi. Vuonna 1931 Vélez lähti heti mukaan käynnistyneeseen ammattilaisliigaan.

Huolimatta pitkästä historiastaan seura voitti ensimmäisen mestaruutensa vasta vuonna 1968 Nacional-sarjasta. Seuran suurimmat menestyvuodet ajoittuvat vasta 1990-luvulle ja Carlos Bianchin valmentaja-aikoihin. Bianchi itse oli mukana voittamassa pelaajana seuran ensimmäistä mestaruutta ja pelatessaan joukkueessa voitti kolmena kautena maalikuninkuuden.

## Saavutukset

* Argentiinan liigamestaruudet (10):
**Nacional 1968
**Clausura 1993, 1996, 1998, 2005 , 2009, 2011, 2012
**Apertura 1995
**Primera División 2012/13.
* Supercopa Argentina: 2013.
* Copa Libertadores 1994
* Intercontinental Cup 1994
* Copa Interamericana 1996
* Etelä-American supercup 1997

## Entisiä pelaajia

*  Christian Bassedas
*  Carlos Bianchi (1967–1973, 1980–1984) 
*  Patricio Camps
*  Raúl Cardozo
*  Pablo Cavallero (1995–1998)
*  José Luis Chilavert (1991–2000)
*  José Luis Cuciuffo (1982–1987)
*  Damián Escudero (2006–2008)
*  José Oscar Flores
*  Esteban González
*  Sergio Goycochea (1996–1997)
*  Leandro Gracián
*  Jonás Gutiérrez (2001–2005)
*  Pedro Larraquy
*  Nicolás Otamendi (2008–2010)
*  Fernando Pandolfi
*  Mauricio Pellegrino
*  Waldo Ponce (2008–2009)
*  Martín Posse
*  Oscar Ruggeri (1990–1992)
*  Diego Simeone (1987–1990)
*  Daniel Willington
*  Mauro Zárate (2004–2007)
*  Rolando Zárate

## Lähteet

## Aiheesta muualla
* Virallinen sivu
Disconnected EP

**Disconnected** on lahtelaisen death ’n’ roll -yhtye Profane Omenin vuonna 2007 julkaisema EP. Se nauhoitettiin, miksattiin ja masteroitiin touko–elokuussa 2007.

## Kappaleet
#
#
#
#
#
#
#

## Kokoonpano
* Jules Näveri – laulu
* Williami Kurki – kitara
* Andy J. Bonfire – kitara
* Tuomas Saarenketo – bassokitara
* Samuli Mikkonen – rummut

### Vierailevat muusikot
* Sari Laine – laulu
* Taneli Jarva – laulu
* Sami Helle – laulu
* Niko Kalliojärvi – kuorolaulu

## Arvostelut
* Desibeli.net: 
* Imperiumi.net: 

## Lähteet

## Aiheesta muualla
* 
* Disconnected EP discogs.com -sivustolla
Soma

**Soma** on indoiranialainen kasviperäinen hallusinogeeninen rituaalijuoma. Se mainitaan nimellä soma hindujen vanhimmassa pyhässä kirjoituksessa, *[[Rigveda]]ssa*, ja nimellä **homa** tai **haoma** zarathustralaisten pyhissä *[[Avesta]]*-kirjoituksissa. Juoma valmistettiin todennäköisesti efedrojen sukuun kuuluvasta kasvista.

Rigvedassa somalle on osoitettu yhteensä 120 hymniä. Niissä kerrotaan yksityiskohtaisesti, kuinka uhrimenoihin osallistuneet papit valmistivat ja nauttivat soman. Juoman vaikutusta kuvaillaan hymneissä hallusinaatioita aiheuttavaksi.

## Ainesosat
Kaakkois-Turkmenistanista, jossa somaa käytettiin varhaisten zarathustralaisten keskuudessa, löydettiin arkeologisten kaivausten yhteydessä juomisrituaaleissa käytettyjä astioita. Niissä oli jäänteitä efedriiniä ja pseudoefedriiniä sisältävästä efedrojen sukuun kuuluvasta kasvista. Monet tutkijat ovat löydön myötä hyväksyneet efedran olleen soman kauan etsitty ainesosa, mutta varmuuden saaminen edellyttää lisätutkimuksia. Toisaalta ainakin aiemmin on ollut epäselvää, tuleeko hymnien kuvauksia somasta ottaa kirjaimellisesti, eli onko kyseessä välttämättä ollenkaan hallusinogeeninen juoma. Joka tapauksessa tiedetään, ettei soma voinut olla alkoholijuoma, koska se valmistettiin ja nautittiin saman päivän aikana.

Erään vanhemman teorian mukaan soma valmistettiin charasista, intialaisesta hasiksesta, jota käytetään vielä nykyäänkin osana rituaaleja. Toinen teoria puolestaan väittää soman olleen punakärpässienestä valmistettu juoma, mutta monet indologit ovat tyrmänneet väitteen.

## Katso myös
* Lootofagit

## Lähteet
1RXS J160929.1-210524

**1RXS J160929.1-210524** on nuori, auringonkaltainen tähti, joka kuuluu noin 5 miljoonaa vuotta vanhaan ylempään Skorpionin assosiaatioon. Se sijaitsee noin 150 pc (490 valovuoden) etäisyydellä meistä.

## Perusominaisuudet
1RXS J160929.1-210524:n massa on noin 0,85 Auringon massaa ja spektriluokka K7 V, mikä vastaa noin 4000 K pintalämpötilaa. Tähden magnitudi infrapuna-alueen K-kaistassa on 8,91. Kyseessä on hyvin nuori tähti, joka on muodostunut muiden samaan assosiaatioon kuuluvien tähtien kanssa tähtienvälisen aineen pilvestä. Tähden spektrissä ei ole havaittu mainittavaa infrapunaeksessiä. Tämän perusteella sitä ei ympäröi pöly- tai kaasukiekko.

## Mahdollinen seuralainen
Syyskuussa 2008 ilmoitettiin 1RXS J160929.1-210524:n läheisyydestä löytyneestä kohteesta, jonka väri infrapuna-alueella vastaa spektriluokkaa L2–L5. Fotometristen ja spektroskooppisten mittausten perusteella kohteen pintalämpötila on tähdelle hyvin alhainen: vain 1800 K, mikä vastaisi spektriluokkaa L4. Olettamalla kohteen iän vastaavan ympäröivän tähtijoukon ikää, sen massaksi saadaan noin 0,008 Auringon massaa, mikä on aivan liian pieni tähdelle, mutta sopii suurelle jättiläisplaneetalle. Teoreettinen malli myös ennustaa nämä ominaisuudet omaavan kohteen magnitudiksi infrapuna-alueen K-kaistassa 16,11 samalla kun seuralaisen todellinen havaittu magnitudi K-kaistassa on 16,17.

Planeettakandidaatti sijaitsee noin 330 AU:n etäisyydellä tähdestä. Tällaisella etäisyydellä planeetan muodostuminen on äärimmäisen vaikea selittää, joten kyseessä on luultavasti joko emotähdestään poikkeuksellisen etäälle ajautunut planeetta tai planeetta on kokoneen singonnut pois keskustähtensä luota. Kummassakin tapauksessa haittäjänä tomii vuorovaikutus toisen massiivisen kiertolaisen kanssa. Kolmas mahdollisuus on, että planeetta on ns. ajalahtija eli planeetan kokoinen kappale, joka ei ole muodostunut minkään tähden ympärille vaan ajelehtii irrallaan avaruudessa. Kohteen pitkän kiertoajan – 5500 vuotta – vuoksi mahdollisen yhteyden 1RXS J160929.1-210524:iin selvittäminen vaatii havaintoja huomattavan pitkältä aikaväliltä.

Mikäli osoittautuu, että seuralainen kiertää tähteä 1RXS J160929.1-210524, kyseessä on ensimmäinen suoraan kuvattu auringonkaltaista tähteä kiertävä planeetta. Neljä aikaisempaa suoraan kuvattua planeettaa kun ovat kiertäneet ruskeita kääpiötähtiä.

## Lähteet
*Lafrenière, Jayawardhana & van Kerkwijk (2008) Direct Imaging and Spectroscopy of a Planetary Mass Candidate Companion to a Young Solar Analog 

## Aiheesta muualla
*Auringonkaltaisen tähden eksoplaneetta valokuvattiin
*Gemini-observatorion lehdistötiedote 
*BBC News: Exoplanet circles 'normal star'
Soma (täsmennyssivu)

**Soma** tarkoittaa ainakin seuraavia:

* soma, rituaalijuoma
* Soma, suomalainen yhtye
* Soma, australialainen elektronisen musiikin yhtye
* *[[Soma (videopeli)|Soma]]*, Frictional Gamesin vuonna 2015 julkaisema videopeli
* ruumis, keho
* soma, kuvitteellinen hallusinogeeni Aldous Huxleyn tieteisromaanissa *[[Uljas uusi maailma]]*
* Soma, hindumytologiassa lääkejumala, puraanisessa mytologiassa kuun jumala
* Sōma, kaupunki Fukushiman prefektuurissa Japanissa
* Soma, kaupunki Turkissa
*Soma, kaupunki Gambiassa
* Soma, kaupunki Ghanassa
* Soma Records, skotlantilainen levy-yhtiö
* 2815 Soma, päävyöhykkeen asteroidi
*SomaFM, täysin kuuntelijoiden tukema ja riippumaton internetradio
* Soma sukunimenä:
** Naoki Sōma (s. 1971), japanilainen jalkapalloilija.

## Lähteet
Brothers in Arms: Hell’s Highway

**Brothers in Arms: Hell’s Highway** on Gearbox Softwaren kehittämä ja Ubisoftin julkaisema ''Brothers in Arms'' -pelisarjaan kuuluva ensimmäisen persoonan ammuntapeli. Peli julkaistiin vuonna 2008 PlayStation 3:lle, Xbox 360:lle ja Microsoft Windowsille.

Pelissä seurataan toisen maailmansodan aikaista liittoutuneiden Operaatio Market Gardenia ylikersantti Matthew ”Matt” Bakerin näkökulmasta. Peli on jatkoa *[[Brothers in Arms: Road to Hill 30]]* -pelin tarinalle.

## Äänirooleissa

## Minimijärjestelmävaatimukset
* Prosessorin tyyppi: Intel® Pentium® D tai AMD Athlon™ FX-55, nopeus 2,6 GHz
* Käyttöjärjestelmä - Windows XP, Windows Vista
* Muisti - 1 Gb RAM
* Näytönohjain - NVIDIA GeForce tai ATI RADEON

## Aiheesta muualla
*
Riian arkkihiippakunta

**Riian arkkihiippakunta** oli itsenäinen valtio Vanhalla-Liivinmaalla vuosina 1255–1561. Sitä hallitsivat arkkipiispat, jotka saivat valtaoikeutensa Rooman paavilta ja joilla oli korkein hengellinen valta. Vuodesta 1207 lähtien Riian piispoilla ja heitä vuodesta 1255 alkaen seuranneilla arkkipiispoilla oli myös Pyhän saksalais-roomalaisen keisarikunnan ruhtinaan arvo. Heillä oli siten hengellisen vallan lisäksi maallinen valta niissä arkkihiippakunnan osissa, jotka olivat heidän territoriotaan eivätkä kuuluneet Liivinmaan ritarikunnalle, Tarton piispalle, Saarenmaan-Läänemaan piispalle tai autonomisille kaupungeille, kuten Riika. 

Arkkipiispat olivat saksalaisia tai ainakin ei-virolaisia. Hengellisissä asioissa arkkipiispan apuna oli tuomiokapituli. 

Arkkihiippakunta lakkautettiin, kun väestö kääntyi katolilaisuudesta luterilaisuuteen. Suuri osa Riian arkkipiispoista tiedetään vain kolikkoihin painettujen tietojen perusteella. Hiippakunnan tuomiokirkko on Riian tuomiokirkko.

## Riian arkkipiispat
*Albert Suerbeer, 1245–1273 
*Johannes I von Lune, 1273–1284 
*Johannes II von Vechten, 1285–1294 
*Johannes III von Schwerin, 1294–1300
*Isarnus Takkon, 1300–1302
*Jens Grand, 1303–1310 
*Friedrich von Pernstein, 1304– 1341
*Engelbert von Dolen, 1341–1347
*Bromhold von Vyffhusen, 1348–1369
*Siegfried Blomberg 1370–1374
*Johannes IV von Sinten, 1374–1393. 24.IX)
*Johannes V von Wallenrodt, 1393–1418
*Johannes VI Ambundi, 1418–1424
*Henning Scharpenberg, 1424–1448 
*Silvester Stodewescher, 1448–1479 
*Sede Vacante, 1479–1484 
*Michael Hildebrand, 1484–1509 
*Jasper Linde, 1509–1524 
*Johannes VII Blankenfeld, 1524–1527 
*Thomas Schoning, 1528–1539 
*Wilhelm von Brandenburg, 1539–1563

## Katso myös
*Tartun arkkihiippakunta
*Kuurinmaan arkkihiippakunta
*Saarenmaan arkkihiippakunta
*Tallinnan arkkihiippakunta

## Lähteet
Sooma

**Sooma** tarkoittaa seuraavia asioita:

*ruumis, sooma, psyyken vastakohta
*sooma, neuronin solukeskus

## Katso myös
* Soma (täsmennyssivu).
Carlos Bianchi

**Carlos Bianchi** (s. 29. huhtikuuta 1949 Buenos Aires) on argentiinalainen jalkapallovalmentaja ja entinen pelaaja, pelipaikaltaan keskushyökkääjä.

## Pelaajaura
Bianchi aloitti ammattilaisuransa buenosairelisaisessa Vélez Sarsfieldin joukkueessa vuonna 1967 ja pelasi seurassa vuoteen 1973 saakka siirryttyään Ranskaan Stade Reimsiin. Vélez Sarsfieldissa Bianchi voitti Argentiinan Nacional-sarjan mestaruuden vuonna 1968 ja maalikuninkuuden Nacional-sarjassa 1970 ja Metropolitano-sarjassa 1971.

Stade Reimsissä Bianchi pelasi kaudet 1973/74–1976/77 ja voitti Ranskan liigan maalikuninkuuden vuosina 1974, 1976 ja 1977. Vuonna 1977 Bianchi siirtyi toiseen ranskalaisseuraan Paris Saint-Germainiin, missä hän voitti maalikuninkuuden vuosina 1978 ja 1979. Bianchi pelasi vielä kauden 1979/80 Ranskassa Strasbourgissa ennen paluutaan kotiseuraansa Vélez Sarsfieldin. Vélez Sarsfieldissa hän voitti vuonna 1981 Nacional- sarjan maalikuninkuuden 15 maalillaan. Bianchi pelasi seurassa aina vuoteen 1984, minkä jälkeen hän siirtyi takaisin Reimsiin pelaaja-valmentajan ominaisuudessa. Hän pelasi seurassa vain yhden kauden, kunnes siirtyi täysipainotteisesti valmennustehtäviin. 

Argentiinan maajoukkueessa Bianchi pelasi vuosina 1970–1972 14 ottelua, joissa hän teki seitsemän maalia.

## Valmentajaura
Bianchi oli Reimsissä aina vuoteen 1988 saakka, minkä jälkeen hän valmensi hetken aikaa toisia ranskalaisjoukkueita OGC Nizzaa ja PSG:tä ennen paluutaan Vélez Sarsfieldiin vuonna 1993. Bianchin kolme vuotta kestäneen valmennuskauden aikana seura ylsi historiansa suurimpiin saavutuksiin. Se voitti Argentiinan kevätkauden mestaruuden vuosina 1993 ja 1996, ja syyskauden mestaruuden 1995. Lisäksi menestystä tuli myös kansainvälisellä tasolla, kun seura voitti vuonna 1994 Etelä-Amerikassa mestareitten liigaa vastaavan Copa Libertadoresin, sekä Etelä-Amerikan ja Euroopan mestareitte välisen Intercontinental Cupin. Vuonna 1996 seura voitti Etelä- ja Pohjois-Amerikan mestarien välisen Copa Interamericanan. Vuonna 1994 hänet valittiin Etelä-Amerikan vuoden valmentajaksi.
Vélez Sarsfieldista Bianchi siirtyi vuonna 1996 Italian Serie A -seura AS Roman peräsimeen, mutta pesti jäi lyhyekssi. 1998 hän palasi takaisin Argentiinaan ja Boca Juniorsiin. Bianchi johdatti seuran kolmesti Argentiinan syyskauden mestaruuteen (1998, 2000, 2003) ja kertaalleen kevätkauden mestaruuteen (1999). Copa Libertadoresin joukkue voitti hänen valmennuksessaan kolmesti vuosina 2000, 2001 ja 2003, ja Intercontinental Cupin vuosina 2000 ja 2003. Bianchi valittiin neljästi Etelä-Amerikan vuoden valmentajaksi (1998, 2000, 2001, 2003).

Vuonna 2005 Bianchi aloitti espanjalaisen Atlético Madridin valmentajana, mutta tulokset jäivät laihoiksi ja hän sai potkut kesken kauden.

## Lähteet
### Viitteet
Shakki (lehti)

**Shakki** (vuoteen 2016 **Suomen Shakki**) on suomalainen shakkiaiheinen lehti. Sitä ilmestyy vuosittain 8 numeroa (vuosina 1980–2008 oli 12 numeroa, joista normaalisti yksi oli kaksoisnumero). *Shakki* tulee etuna kaikille henkilöille, joilla on shakin A-lisenssi. Muutoin lehden vuosikerta maksaa 40 euroa. Lehden levikki oli vuonna 2008 noin 1&nbsp;600 kappaletta. Vuoden 2008 kesäkuussa lehden päätoimittajaksi ryhtyi Marko Tauriainen.

## Lähteet
John Green (upseeri)

**John Green** (20. marraskuuta 1825 – 22. marraskuuta 1908) oli Yhdysvaltain armeijan upseeri, joka taisteli modoc-sodassa ja Meksikon–Yhdysvaltain sodassa. Green syntyi Saksassa mutta muutti Yhdysvaltoihin jo kuusivuotiaana. Green palveli Yhdysvaltain sisällissodassa Potomacin armeijassa, jossa hän yleni komppaniansa komentajaksi. Ulysses S. Grant oli niin tyytyväinen hänen kykyihinsä, että ehdotti hänen ylentämistä prikaatinkenraaliksi, mutta kongressi ei vienyt asiaa läpi. Green toimi majurina modoc-sodassa ja sai Kongressin kunniamerkin osoittamastaan rohkeudesta ja johtajankyvyistä modoc-sodan aikana tapahtuneessa taistelussa, jossa hän komensi amerikkalaisia joukkoja heidän taistellessaan intiaanien linnoitettuja asemia vastaan.

## Lähteet
Randy Rogel

**Randy Rogel** on yhdysvaltalainen Emmy- ja Annie-palkittu käsikirjoittaja, joka on myös sanoittanut ja säveltänyt musiikkia animaatiohin, kuten Disneyn Tarzanin legenda, Peter Pan ja paluu MikäMikäMaahan ja Nalle Puh: Kevät ja Ruu. Kenties parhaiten Rogel tunnetaan 1990-luvulta käsikirjoituksistaan Batmanin ja Animaanisten parista. 2000-luvulla hän on työskennellyt enimmäkseen Warner Bros. Animationin sijasta Walt Disney Television Animationilla.

## Lähteet

## Aiheesta muualla
* Randy Rogel TV.comissa  
* 
*
Haktivismi

**Haktivismi** () tarkoittaa tietoverkossa tapahtuvaa aktivismia, eli toimintaa, jolla halutaan saada aikaan huomiota tai muutosta johonkin tiettyyn asiaan. Termi koostuu sanoista *[[hakkeri]]* ja *[[aktivismi]]*. Haktivismia on esimerkiksi www-palveluun murtautuminen ja sen sotkeminen.

Haktivistit hyökkäävät tietojärjestelmiin vastustaakseen epäoikeudenmukaisina pitämiään asioita. Haktivisteja ajaa usein idealismi ja läpinäkyvyyden vaatiminen eikä henkilökohtainen taloudellinen hyöty.

Haktivistit kohdistavat hyökkäyksensä usein valtiollisiin kohteisiin. Jotkut haktivistit hyökkäävät esimerkiksi pankkien, puolustusalan alihankkijoiden ja ympäristökonsernien järjestelmiin. Haktivistien käyttämiä menetelmiä ovat palvelunestohyökkäykset verkkosivustojen rampauttamiseksi, verkkosivustojen sotkeminen, sekä tietojen ja asiakirjojen vuotaminen huomion kiinnittämiseksi ihmisoikeusrikkomuksiin tai valtion vallan väärinkäytöksiin.

Haktivismi syntyi 1980-luvun lopulla kansalaisaktivismin muodoksi. Haktivistit pitävät toimintaansa välttämättömänä kansalaistottelemattomuutena, joka kuuluu demokratiaan ja mielenosoitusvapauteen silloin, kun hallitus menee liian pitkälle. Jotkin haktivistit ovat pilliin puhaltajia, toiset voidaan luokitella kyberterroristeiksi.

Ensimmäisiä kuuluisia haktivisteja oli vuonna 1989 toiminut ydinvoiman vastainen ryhmä, joka asensi madon Yhdysvaltojen hallinnon, kuten puolustusministeriön ja Nasan järjestelmiin. Heidän tarkoituksensa oli protestoida sitä oletusta, että näiden tai muidenkaan tietojärjestelmien kuuluisi olla suojattuja. Tunnettuja haktivisteja 2000-luvulla ovat esimerkiksi Anonymous-ryhmä, Julian Assange, Edward Snowden ja Chelsea Manning. 

## Katso myös
* Netwar
* Aaron Swartz

## Lähteet

## Aiheesta muualla
* Pertti Lappalainen: haktivistit pilaavat web-sivuja ja käyvät kybersotaa (Tuomas Karvonen, IT-Viikko, 30.5.2005)
* Kari A. Hintikka: Haktivismi . Jyväskylän yliopiston Kansalaisyhteiskunnan tutkimusportaali 15.8.2008.
* Hakkerin kuolema Yle Uutiset, 17.1.2013.
* Nettiritari  Fifi, 18.1.2013.
* Hakkerit kaappasivat viranomaissivut Yhdysvalloissa - julistavat sotaa YleX, 26.1.2013.
Pasteur Bizimungu

**Pasteur Bizimungu** (s. 1951) on ruandalainen poliitikko. Hän toimi maansa presidenttinä Ruandan isänmaallisen rintaman edustajana vuosina 1994–2000. Hän kuuluu hutuihin.

Syntyneistä poliittista erimielisyyksistä johtuen Bizimungu erosi presidentin tehtävistä maaliskuussa 2000. Häntä seurasi Paul Kagame.

Bizimungu alkoi kritisoida uutta hallitusta, ja hänen perustamansa oppositiopuolue *Ubuyanja* kiellettiin pian lainvastaiseksi tulkittuna. Bizimungu joutui kotiarestiin 2002, ja vuonna 2004 hänet tuomittiin viidentoista vuoden vankeuteen. Tuomiosta tehty valitus vuonna 2006 ei mennyt läpi, mutta Kagame armahti hänet 2007.

## Lähteet
Harri Melin

**Harri Juhani Melin** (s. 9. huhtikuuta 1954 Anjala) on Tampereen yliopiston sosiologian professori. Yhteiskuntatieteiden tohtori Melin toimi vuodesta 2003 Turun yliopiston sosiologian professorina, kunnes hänet valittiin 1. lokakuuta 2008 Tampereen yliopiston sosiologian professorin virkaan. Vuoden 2009 hän toimi yhteiskuntatieteellisen tiedekunnan dekaanina ja vuoden 2010 alusta lukien hän on ollut yliopiston vararehtori . Hänen alaansa on yhteiskunnallisen muutoksen, luokkarakenteen ja työelämän tutkimus. Väitöskirjassaan (Tampereen yliopisto 1996) Melin tarkasteli neuvostoliittolaisia ja venäläisiä yritysjohtajia. 

Melin on toiminut Edvard Westermarckin perintöä vaalivan ja Sosiologia-lehteä julkaisevan Westermarck-seuran puheenjohtajana vuosina 2001–2003.

## Näkemyksiä
Melinin mukaan kapitalismi talousjärjestelmänä päättyy kun talouskasvu loppuu.

## Kirjallisuutta
*

## Lähteet
Neekerihollanti

**Neekerihollanti** oli hollantiin perustuva kreolikieli, jota puhuttiin Tanskan Länsi-Intiassa. Kielen superstraatti on hollanti ja tarkemmin Zeelandin murre, mutta se on saanut vaikutteita myös tanskasta, englannista, ranskasta, espanjasta ja afrikkalaisista kielistä. Neekerihollannin katsotaan kehittyneen, kun hollantilaiset uudisasukkaat pakenivat vuonna 1666 Tanskan Länsi-Intialle Sint Eustatiusilta englantilaisten hyökkäyksen jälkeen. Kieltä kehittivät lähetyssaarnaajat, joita saarille tuli muun muassa Tanskasta ja Määristä. Kielen käyttö alkoi hiipua 1800-luvulla, kun uudet sukupolvet omaksuivat englannin äidinkielekseen. Kirkollismenoissa kieltä käytettiin vuoteen 1830 asti. Joitakin, jotka puhuvat kieltä toisena kielenään, saattaa vielä olla elossa.

Viimeinen tunnettu kielen osaaja, Alice Stevens, kuoli 1987.

## Kielinäyte

**Ju no weet, wat sender le due?*
Etkö tiedä, mitä se tekee? 

**As Pussie ka slaep, Rotto le kurrie na Vluer*
Kun kissa nukkuu, rotat kävelevät lattialla.

## Lähteet

* 

### Viitteet
Loomis

**Loomis** on maailmanlaajuinen käteisen rahan kuljetuksiin ja käsittelyyn erikoistunut itsenäinen pörssiyhtiö. Yrityksen kotipaikka on Tukholmassa Ruotsissa. Loomis AB on Tukholman pörssissä noteerattu monikansallinen rahahuoltopalveluihin keskittynyt suuryritys.

Loomis toimii Euroopassa 20 eri maassa sekä Yhdysvalloissa. Konsernin palveluksessa on noin 25&nbsp;000 työntekijää yli 370 toimipaikassa. Liikevaihto oli vuonna 2017 noin 1,7 miljardia euroa.

## Loomis Suomi

**Loomis Suomi** on Loomis-konsernin Suomen tytäryhtiö, joka muodostettiin entisen Securitas Arvokuljetus Oy:n pohjalta. Se on erikoistunut kaupan ja pankkien rahahuoltoon, ja toiminta käsittää myös arvokuljetus- sekä laskentakeskuspalveluja. Yrityksen kotipaikka on Helsinki, mutta päätoimitilat sijaitsevat Vantaan Tuupakan Turvalaaksossa Suomen Pankin omistamassa kiinteistössä.

Vuonna 2016 Loomis Suomen henkilökuntaan kuului noin 430 henkeä. Yrityksen liikevaihto oli 26,0 miljoonaa euroa. Toimitusjohtajana oli Harri Veijola.

## Lähteet

## Aiheesta muualla
*Loomis Suomi Oy
Kat DeLuna

**Kathleen Emperatriz DeLuna** (s. 26. marraskuuta 1987 Bronx, New York), tunnetaan paremmin taiteilijanimellään **Kat DeLuna**, on yhdysvaltalainen pop/R&B-laulaja. Hänen sukunsa on Dominikaanisesta tasavallasta. DeLunalla on levytyssopimus Universal Motownin kanssa. Hän on äänityypiltään sopraano ja hänet palkittiin vuonna 2008 Billboard Latin Music Awardseissa debyyttisinglestään "Whine Up".

DeLunan esikoisalbumi *[[9 Lives]]* ilmestyi elokuussa 2007, ja nousi Yhdysvaltain Billboard 200 -listan sijalle 58. Albumin ensimmäinen single ”Whine Up” puolestaan sijoittui Billboard Hot 100 -listan sijalle 29. Albumin toinen single "Run the Show" oli parhaimmillaan Billboardin listalla sijalla 117, kun parhaan listasijoituksen se nappasi Suomesta, ollessaan parhaimmillaan singlelistan kakkosena.

## Diskografia
### Albumit
* *[[9 Lives]]* (2007)
* *[[Inside Out (albumi)|Inside Out]]* (2010)
* *[[Loading]]* (2016)

### Singlet
* "Whine Up" (feat. Elephant Man) (2007)
* "Run the Show" (feat. Busta Rhymes) (2008)
* "Am I Dreaming" (feat. Akon) (2008)
* "In the End" (2008)
* "Calling You (2008)
* "Unstoppable" (feat. Lil Wayne) (2009)
* "Dance Bailalo" (2009)
* "Push Push" (feat. Akon) (2010)
* "Party O' Clock" (feat. Onassis) (2010)
* "Dancing Tonight" (2011)
* "Drop It Low" (2011)
* "Wanna See You Dance (La La La)" (2012)
* "Wild Girl" (feat. DJ Yass Carter) (2012)
* "Stars" (2013)
* "Bum Bum" (feat. Trey Songz) (2015)
* "What a Night" (feat. Jeremih) (2016)
* "Forever" (feat. Natel) (2016)
* "Waves" (2016)
* "Nueva Actitud" (feat. Arcangel) (2018)
* "Last Night In Miami" (2019)
* "Only One" (2019)

### Vierailevana artistina
* "Cut Off Time" (Omarion feat. Kat DeLuna) (2007)
* "Breathing Your Love" (Darin feat. Kat DeLuna) (2008)
* "Shake It" (Big Ali feat. Kat DeLuna) (2009)

## Lähteet

## Aiheesta muualla

* Viralliset sivut
* 
* Kat DeLuna Twitter -sivustolla
Howie Day

**Howie Kern Day** (s. 15. tammikuuta 1981 Bangor, Maine) on yhdysvaltalainen laulaja-lauluntekijä. Day aloitti soolouransa 1990-luvun alussa ja tuli tunnetuksi 1990-luvun loppupuolella ahkerasta keikkailustaan, jossa hän käytti sampleja ja efektipedaaleja itsensä säestämiseen. Vuonna 2000 Day rahoitti ja julkaisi esikoisalbuminsa *Australia*n.

Dayn omatoiminen tapa rakentaa uraansa – mainostaminen, keikkailu, fanikunnan kasvattaminen ja musiikin levyttäminen ilman levytyssopimusta – herätti Island Recordsin perustajan Chris Blackwellin mielenkiinnon. Blackwellin ja muiden levy-yhtiöiden kiinnostus johti lopulta vuonna 2002 kahden miljoonan dollarin arvoiseen levytyssopimukseen Epic Recordsin kanssa.

Dayn ensimmäinen Epic Recordsin kautta julkaistu albumi, *Stop All the World Now*, ilmestyi vuonna 2002. Vaikka albumin myynti käynnistyi hitaasti, se saavutti kultalevyn Yhdysvalloissa vuonna 2005. Albumilta julkaistiin useita singlejä, joista tunnetuimmiksi nousivat "Collide" ja "She Says".

## Diskografia
### Albumit

### Singlet

### Singlet

## Lähteet

## Aiheesta muualla

*The Official Howie Day website
*The Howie Day UK site 
* Howie Day's Myspace
Bulava (ohjus)

**RSM-56 Bulava** ( tai , GRAU-indeksissä 3M30, 3K30) "Nuija" on venäläinen sukellusveneestä laukaistava mannertenvälinen ballistinen ohjus (SLBM). Ohjus joka voi kuljettaa kuudesta kymmeneen 150 kilotonnin ydinkärkeä. Ohjuksen katsotaan olevan keskeinen osa Venäjän asevoimien ydintriadia. Bulavaa ovat kantaneet Venäjän laivaston Projekti 955 "Borei" sukellusveneet vuodesta 2008, jolloin ensimmäiset Borei-luokan alukset tulivat palvelukseen. Ohjusten määrä venettä kohti vaihtelee 16 ja 20 välillä.

Bulava on vielä kehityksessä, mutta sitä on jo testilaukaistu onnistuneesti vuonna 2005, epäonnistuneesti vuonna 2006 ja onnistuneesti ohjuksen käyttöön muunnetulta Akula (Typhoon)-luokan sukellusvene RFS Dimitri Donskoilta vuonna 2007 ja 2008. Ohjuksella on suoritettu 17 koelaukausta, joista 10 on ollut onnistunutta.

Ensimmäinen laukaisu Borei-veneestä tapahtui 28.6.2011, tätä ennen Bulavaa oli testattu Akula-luokan sukellusveneestä. 27. elokuuta 2011 laukaistiin Bulava ensimmäisen kerran täydelle kantomatkalle eli yli 9&nbsp;000&nbsp;km:n päähän Borei-sukellusveneestä. Vuonna 2009 ohjus herätti huomioita Norjassa satojen norjalaisten havaittua valoilmiön 9. joulukuuta 2009. Kyseessä oli radaltaan harhautunut Bulava.

Bulava on pyritty suunnittelemaan käytön kannalta siten, että sukellusvene voi laukaista sen myös liikkeen aikana. Siinä on samanlaiset ohjuspuolustusjärjestelmien vastaiset ominaisuudet kuin RT-2UTTH Topol-M -ohjuksessa. Bulava kykenee suojautumaan esimerkiksi sähkömagneettista pulssia vastaan.

## Käyttäjät
* 
** Venäjän laivasto on ohjuksen ainoa käyttäjä.

## Teknisiä tietoja
*Pituus: 11,5&nbsp;m
*Leveys: 2&nbsp;m
*Paino: 36,8 tonnia
*Kantama: 8&nbsp;000&nbsp;km - 10&nbsp;000 km
*Moottorit: Kolme, toimivat kiinteällä ajoaineella
*Suunnistusjärjestelmä: GLONASS

## Katso myös
*Trident

## Lähteet

## Aiheesta muualla
* R-30 3M14 Bulava (Mace) SS-N-30, Globalsecurity
Aden Adden kansainvälinen lentoasema

**Aden Adden kansainvälinen lentoasema** (entinen **Mogadishun kansainvälinen lentoasema**) on lentoasema Mogadishussa Somaliassa. Lentoasema on nimetty Somalian ensimmäisen presidentin Aden Abdullah Osman Daarin mukaan.

## Kiitotiet
Lentokentällä sijaitsee 9 metriä meren pinnasta. Sillä on vain yksi kiitotie jonka suunta on 04/22. Asfaltilla päällystetyn kiitotien pituus on 3150 metriä ja leveys 50 metriä.

## Kohteet ja lentoyhtiöt
Lentokentältä lentoja tekee seitsemän lentoyhtiötä. Ne lentävät Somaliassa Berberaan, Galkayoon ja Hargeisaan. Ulkomaiden kohteet ovat Nairobiin, Djiboutiin, Dubaihin, Riyanin, Sharjaan, Sanaahan, Jemeniin, Aden ja Istanbuliin. Suorat lennot Britanniaan eivät ole mahdollisia, mutta sinne voi lentää yhden tai usemman lentokentän jatkoyhteyden avulla.

## Lentoyhtiöt
* African Express Airways
* Daallo Airlines
* Eastafrican.com (entinen Fly-SAX)
* Felix Airways
* Jubba Airways
* Pakistan International Airlines (Karachi, Dubai, Nairobi, Lagos) (lennot keskeytetty 1996)
* SkyGreece Airlines
* Turkish Airlines
Lähde:

## Kentän historia
Kenttä rakennettiin vuonna 1928 ja se toimi tuolloin sotilaslentokenttänä. Säännölliset siviililennot alkoivat vasta 1930-luvun puolivälissä. Sitä laajennettiin vuonna 1969 jonka jälkeen se vastasi paremmin kansainvälisen lentoliikenteen tarpeisiin. Kun Siad Barre oli vuonna 1969 tehnyt vallankaappauksen lentokentän merkitys sotilalentokenttänä kasvoi kun Neuvostoliitto tuki Somaliaa 1970-luvulla. Kentän toiminta häiriintyi vuonna 1991 alkaneen Somalian sisällissodan aikana.

Kentän nimi vaihdettiin 8. kesäkuuta 2007 *Mogadishun kansainvälisestä lentoasemasta* Aden Adden kansainväliseksi lentoasemaksi.

### Lufthansan lento 181
:
Lufthansan lento kaapattiin vuonna 1977 ja useiden välilaskujen kautta se päätyi Mogadishuun. Lentokoneen kaappaajat olivat palestiinalainen terroristijärjestö PFLP ja länsisaksalainen Punainen armeijakunta. Saksan liittokanslerin Helmut Schmidtin ja Siad Barren välisten neuvottelujen jälkeen Saksan liittotasavallan rajavartioston erityisjoukon GSG-9 saivat luvan hyökätä lentokoneeseen. Hyökkäys päätti kaappauksen panttivankien vapauttamiseen.

### Lento-onnettomuus vuonna 2013
Ethiopian Air Force rahtikone An-12B epäonnistui yrittäessään laskeutua kentälle ja putosi 9. elokuuta 2013 kello 07.58 paikallista aikaa. Koneessa oli kuusi miehistön jäsentä joista neljä kuoli ja kaksi loukkaantui. Kone kuljetti ammuksia Afrikan unionin kriisinhallintajoukoille (AMISOM – *African Union Mission In Somalia*) Etiopian joukoille jotka olivat saapuneet Somaliaan vuonna 2011. Tulen levitessä koneessa kuultiin ammusten räjähtelevän ja lentokenttä suljettiin turvallisuuden vuoksi. Palaminen kesti noin kaksi tuntia.

## Lähteet

## Aiheesta muualla

* 
*
Erkki Antti Juhonpieti

**Erkki Antti Juhonpieti** (25. maaliskuuta 1814 – 2. marraskuuta 1900) oli ruotsinsuomalainen lestadiolainen saarnaaja ja liikkeen johtohenkilöitä.

Juhonpieti oli kotoisin Pajalasta ja oli tullut uskonnolliseen herätykseen vuonna 1844 Lars Levi Laestadiuksen kautta, saaden tosin pelastusvarmuuden vasta viisi vuotta myöhemmin luettuaan lähinnä Raamattua ja herrnhutilaishenkisiä kirjoja. Tämän jälkeen hänestä tuli merkittävä herätyssaarnaaja. Hänen varsinainen työalueensa oli Tornionjokilaakso Pajalasta etelään, missä hän vaikutti erityisesti Muoniossa, Kittilässä ja Turtolassa, mutta hän kulki opetusmatkoilla kaikkialla Pohjois-Suomessa, Pohjois-Ruotsissa ja Pohjois-Norjassa. Hänen käynneistään seurasi voimakkaita hengellisiä herätyksiä. Tosin hänen lähin työtoverinsa Juhani Raattamaa myös arvosteli hänen evankelioimistapaansa: "Kun Erkki-Antti tulee kylään, niin kaikki tulevat uskoon, mutta kun Erkki-Antti lähtee kylästä, ei jää paljonkaan jäljelle." Kuitenkin Juhonpietin ja Raattamaan välit pysyivät hyvinä. Kittilän lestadiolaiset syyttivät silti Juhonpietiä liian löysästä evankeliumista (nämä erosivat myöhemmin omaksi liikkeekseen nimeltä uusheräys).

Juhonpieti lähetti myös Yhdysvaltoihin sikäläiselle herätysjohtajalle Dwight Lyman Moodylle työtervehdyksen, jossa hän puhutteli tätä 'veljenään'. Tällä hän ilmeisesti tahtoi antaa ymmärtää heidän olevan samaa joukkoa.

Erkki Antti Juhonpieti kuoli 2. marraskuuta 1900. Hänen viimeisten sanojensa on kerrottu olleen ”Hyvästi nyt maailma!”.

## Lähteet
Viikinsaaren ympäriuinti

**Viikinsaaren ympäriuinti** on Suomen vanhin avovesiuintitapahtuma Pyhäjärvellä, Tampereella. Tampereen Yritys järjesti ensimmäiset ympäriuinnit vuosina 1919−1920. Seuraavan kerran uinnin järjesti Tampereen Työväen Uimarit vuonna 1938, ja siitä lähtien se on uitu lähes joka vuosi.

Uintimatkan pituus on 2&nbsp;150 metriä. Lähtö ja maali sijaitsevat laivalaiturilla. Uinti järjestetään aina heinäkuun viimeisenä perjantaina. Ympäriuintiin ilmoittaudutaan internetsivujen kautta ja jokainen uimari maksaa laivamatkansa itse. Kaikki uimarit saavat suorituksestaan mitalin, diplomin ja grillimakkaran ja lisäksi sauna on lämmitetty. Kaikille uimareille löytyy oma sarja, ja saaren voi kiertää myös räpylöillä, märkäpuvulla tai vesijuoksemalla. Eniten ympäriuinteja on uinut Kalevi Salminen, jo 52 kertaa.

## Aiheesta muualla
*Viikinsaaren ympäriuinti TaTu Tampere
Orjanruusu

**Orjanruusu** eli **heleäorjanruusu** (*Rosa dumalis*) on ruusujen sukuun kuuluva pensas. Orjanruusu voidaan jakaa alalajeihin, joita voidaan pitää myös omina lajeinaan. Näitä ovat heleäorjanruusu (*Rosa dumalis* subsp. *dumalis*, syn. *Rosa vosagiaca*) ja himmeäorjanruusu (*Rosa dumalis* subsp. *coriifolia*, syn. *Rosa caesia*).

## Ulkonäkö ja koko
Orjanruusu voi kasvaa kolme metriä korkeaksi. Varsissa ja oksissa kasvaa koukkupäisiä piikkejä. Lehdet ovat parilehdykkäiset ja siniharmaansävyiset. Kukat ovat noin viisisenttiset, vaaleanpunaiset tai valkoiset, ruusunmarjat soikeat ja melko pehmeät. Orjanruusu muistuttaa paljon koiranruusua. Kurtturuususta sen voi erottaa kiulukan muodon ja kasvutapansa perusteella.

## Levinneisyys
Orjanruusua tavataan Keski-Euroopassa ja Ruotsin eteläosassa, sekä paikoin eteläisimmässä Suomessa. Se kasvaa metsäaukeilla, laidunmailla sekä umpeenkasvavilla niityillä.

## Lähteet

## Aiheesta muualla
* Suomen Lajitietokeskus: Heleäorjanruusu – ''Rosa dumalis''
* Pohjolan kasvien pauloissa: ''Rosa dumalis'' - heleäorjanruusu
* Pohjolan kasvien pauloissa: ''Rosa caesia'' - himmeäorjanruusu
Mustolan satamarata

**Mustolan satamarata** on Suomen rataverkon rata Lappeenrannan kaupungissa. Se erkanee Karjalan radasta Lappeenrannan asemalla ja jatkuu Lappeenrannan keskustaa kiertäen Mustolan kaupunginosaan. Radalla on vain tavaraliikennettä.
Pussikaljaromaani

**Pussikaljaromaani** on Mikko Rimmisen vuonna 2004 ilmestynyt romaani, joka kertoo kolmen Helsingin Kalliossa asuvan nuoren miehen kesäpäivästä. Romaani on käännetty saksaksi, ruotsiksi, hollanniksi, latviaksi ja venäjäksi.

Tuomo Karhu vertasi Kiiltomato.net -sivustolla teosta Joel Lehtosen romaaniin *[[Putkinotko]]*, paitsi sen hauskuuden ja yhteiskunnasta syrjäytyneiden kuvauksen takia, myös tajunnanvirtatekniikan vuoksi. Kirjailija Jarkko Tontti ylisti teoksen kieltä Nuori Voima -lehdessä ja vertasi kirjaa Volter Kilven teokseen *[[Alastalon salissa]]*.

Ilmestyessään *Pussikaljaromaani* sai osakseen lähes yksinomaan ylistäviä arvioita. Sitä on pidetty muun muassa ensimmäisenä kuvauksena entistä jakautuneemmasta Suomen kansasta. Teos oli ehdolla Finlandia-palkinnon saajaksi.

## Teos

”Sinä ehkä sinänsä arvottoman päivän kituliaana aamunkoina esitettiin kesäteatterissa jo rahvaankuvaelmaa suurella sydämellä ja harrastuksella.” on *Pussikaljaromaanin* ensimmäinen lause. Teos on kuvaus kolmesta nuoresta miehestä joiden nimet ovat Marsalkka, Henninen ja Lihi sekä heidän yrityksistään päästä pelaamaan noppaa ja saada maailmalta edes vähän rakkautta. Romaani kuvaa heidän kesäistä päiväänsä Kalliossa.

Päähenkilöt keskustelevat loputtomasti, välillä yllättävän sivistyneestikin, etsivät kadonnutta noppaa, hankkivat olutta ja yrittävät hieroa tuttavuutta vastakkaisen sukupuolen kanssa. Päähenkilöiden loputonta jahkailua asioiden kanssa kuvaa seuraava ote: ”Tekis kyllä mieli tehdä jotain, Lihi sanoi- tai ainakin tekis mieli tehdä mieli...”

Henkilöt ovat juuttuneet Kallioon. Kun he yrittävät päästä raitiovaunulla keskustaan, he joutuvat rautatieasemalla vaikeuksiin ja päättävät siirtyä heti takaisin kotikaupunginosaansa. Kalliossa he törmäilevät ystävänsä Kotilaisen rappukäytävässä ja pakenevat moottoripyöräjengiläisiä. Ukkossade ja sähkökatko vaikeuttavat oluenjuontia. Kirjan tapahtumat päättyvät uuden päivän sarastaessa. ”Varjosta raiteita pitkin loikki näkyviin jonkinlainen rusakko. Se oli varmaan menossa Pasilaan”, ovat kirjan viimeiset lauseet.

## Näytelmäsovitukset
Pussikaljaromaani on sovitettu näytelmäksi kahdesti. Molemmat sovitukset on tehty vuonna 2006. Ensimmäisen sovituksen teki Eriteatteri. Näytelmän ohjasi Jerker Polso ja pääosissa nähtiin Juha Hippi, Samu Loijas ja Karo Lauronen. Toisen sovituksen teki Kuusankosken teatteri. Kuusankoskella näytelmän ohjasi Piia Klemola ja pääosissa nähtiin Jari Lukkari, Sami Lahtinen ja Janne Priha.

## Elokuvaversio
Kirjasta on elokuvasovitus, jota kuvattiin kesällä 2010 Kallion kaupunginosassa Helsingissä.

## Lähteet

## Aiheesta muualla
* Katri Riihivaara: Mikko Rimminen – yhden päivän ja yhden yön tarinoita. Teema 3–4/2004.
* Suomalaisten rakastama Pussikaljaromaani ilmestyi venäjäksi. Suomen pääkonsulaatti, Pietari 28.6.2010.
Emil Huikkonen

**Emil Huikkonen** (14. syyskuuta 1890 Jyväskylän maalaiskunta – 20. elokuuta 1962) oli suomalainen jääkärivänrikki. 

## Perhe ja koulutus
Huikkosen vanhemmat olivat maanviljelijä Aleksi Huikkonen ja Vilhelmiina Ilmonen. Hänet vihittiin avioliittoon vuonna 1921 Tyyne Vanhasen kanssa. Huikkonen kävi yhden luokan kansakoulua.

## Jääkärikausi

Huikkonen työskenteli koneasentajana ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 8. joulukuuta 1915. Hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä . Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella.

## Suomen sisällissota
:*Katso myös: [[Suomen sisällissota]]*
Huikkonen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan tähysaliupseeriksi (tulenjohtoaliupseeri) Jääkäritykistön 1. patteriin ja osallistui taisteluihin Messukylässä ja Tampereella. Tampereen valtauksen jälkeen siirrettiin tykistön uudelleen järjestelyn seurauksena Jääkäritykistöprikaatin 1. jääkäripatteriston 1. patteriin ja otti sen joukoissa osaa taisteluihin Säiniöllä ja Viipurissa, missä haavoittui 27. huhtikuuta 1918. 

## Sisällissodan jälkeinen aika
Sisällissodan jälkeen Huikkonen palveli Suomen tykistökoulussa, mistä hänet siirrettiin tykistön uudelleenjärjestelyn yhteydessä 1. marraskuuta 1918 Raskaan tykistörykmentin 2. patteriin. Rykmentissä hän toimi 1. marraskuuta 1919 alkaen 1. patteriston rehumestarina ja 31. lokakuuta 1921 alkaen patterin kengitysseppänä. Armeijasta hän erosi 23. syyskuuta 1922 ja siirtyi työnjohtajaksi Hackman & co:n sahalle Pölläkkälään, kunnes vuonna 1927 hän siirtyi palvelukseen Viipurin-Pölläkkälän rautatierakennustyömaalle. Hän astui uudelleen armeijan palvelukseen 1. tammikuuta 1929 ja hänet sijoitettiin Maalentoeskaaderiin, missä hän toimi hävittäjälaivueen laivuevääpelinä. Hänet siirrettiin 28. huhtikuuta 1934 lentolaivueen kirjuriksi Lentoasema 5:een. 
 
## Talvi- ja jatkosota
Huikkonen osallistui talvisotaan edelleen Lentolaivue 10:n kirjurina, josta hänet siirrettiin välirauhan aikana Lentolaivue 30:n esikuntavääpeliksi, missä tehtävässä hän jatkoi myös jatkosodan puhkeamisen jälkeenkin. Vakinaisesta palveluksesta hän erosi sotien jälkeen. Hänet haudattiin Lahteen.

## Lähteet
*Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Liejukanat

**Liejukanat** (*Gallinula*) on rantakanojen heimoon kuuluva lintusuku. Siihen kuuluu BirdLife Suomen mukaan kuusi lajia. BirdLife International listaa sukuun lisäksi lajin *[[Gallinula comeri]]*.

Liejukanoihin luokitellaan lisäksi usein kuuluvaksi myös salomoninliejukanat (*Pareudiastes*), jotka kuitenkin eroavat liejukanoista nokan, kallon ja nilkan rakenteelta sekä höyhenkuvioltaan, ja australianliejukanat (*Tribonyx*), joilla on useita morfologisia eroja liejukanoihin.

## Liejukanalajit
* Etelänliejukana (*Gallinula nesiotis*)
* Liejukana (*Gallinula chloropus*)
* Nauruliejukana (*Gallinula melanops*)
* Pikkuliejukana (*Gallinula angulata*)
* Tummaliejukana (*Gallinula tenebrosa*)
* Amerikanliejukana (*Gallinula galeata*)
* *[[Gallinula comeri]]*

## Lähteet